২০০৭ সালের ১৫ নভেম্বর প্রলয়ংকারী ঘূর্ণিঝড় সিডরের দিন জন্ম হয়েছিল এ ছেলেটির এ জন্য ঝড়ের নামানুসারে তার নাম রাখা হয় সিডর সরকার। তার বাবা-মা এ নামটি রাখে। তার বাবার নাম জর্জি সরকার মা সাথী সরকার। মোংলা জয়মনি রাস্তার পাশে চিলা গ্রামে সিডরের বাবার বাড়ি। আড়াইশ কিলোমিটার বেগে আসা সিডরের তাণ্ডব সইতে না পেরে সিডরের বাবা গর্ভাবস্থায় তার (সিডরের) মাকে নিয়ে এলাকার সেন্ট মেরিস গীর্জায় আশ্রায় নেয়। ওই রাতে সিডরের মায়ের প্রসব বেদনা শুরু হলে ভোর ৪টার সময় ওই আশ্রয় কেন্দ্রে জন্ম নেয় ফুটফুটে শিশুটি।